句
作者：孟賓于
朝代：唐

paragraphs: 遠樹連沙靜，閑舟入浦遲。
簾垂羣吏散，苔長訟庭閑。
去年曾折處，今日又垂條。
早知落處隨疎雨，悔得開時順暖風。
千家簾幕春空在，幾處樓臺月自明。
臘雪化爲流水去，春風吹出好山來。
昔日聲塵喧洛下，近年詩句滿江南。
匝地人家憑檻見，遠山秋色捲簾看。
蟾宮空手下，澤國更誰來。
水國二親應探榜，龍門三月又傷春。
仙鳥却回空說夢，清朝未達自嫌身。
失意從他桃李春，嵩陽經過歇行塵。
雲僧不見城中事，問是今年第幾人。
因逢日者教重應，忍被雲僧勸却歸。